মো. আবু মুছা স্বপন,নিরাপদনিউজ: ধামইরহাটে উপজেলা কৃষি সম্প্রসারন অধিদপ্তরের আয়োজনে ৬ নভেম্বর মঙ্গলবার সকাল ১০টায় ধামইরহাটে কৃষকদের মাঝে সরিষা বীজ ও সার বিতরন করা হয়। উক্ত অনুষ্ঠানে আলোচনা সভায় ইউ এন ও গনপতি রায়ের সভাপতিত্বে উপজেলা পরিষদ হল রুমে সংক্ষিপ্ত আলোচনায় নওগাঁ-২আসনের এমপি জাতীয় সংসদের হুইপ শহীদুজ্জামান সরকার বলেন “কৃষকরাই এদেশের উন্নয়নে অগ্রপথিক”। এ সময় আরও বক্তব্য প্রদান করেন উপজেলা চেয়ারম্যান মঈন উদ্দিন, কৃষি কর্মকর্তা কৃষিবিদ সেলিম রেজা, ওসি জাকিরুল ইসলাম প্রমুখ। উপসহকারি উদ্ভিদ সংরক্ষন কর্মকর্তা আলেফ উদ্দিন জানান, চলতি রবি /২০১৮-১৯ মৌসুমে কৃষি প্রণোদনা কর্মসূচীর আওতায় ৮টি ইউনিয়ন ও ১টি পৌরসভার ১হাজার ৬৮২ জন কৃষকের মাঝে প্রত্যেককে ১কেজি সরিষা বীজ,২০কেজি ডিএপি ও ১০কেজি পটাশ বিনামূল্যে বিতরন করা হবে।